Document ID: /roh_data/filtered/fineweb-2-filterrobots_roh.jsonl.gz/13618

Interpresa grischuna gudogna project da l’UE
- Gievgia, 4.2.2016, 19:22
L'interpresa Swisstom da Landquart ha gudagnà in project da l'Uniun europeica per sviluppar moniturs per ils pulmuns da pops naschids memia baud. Il project è dotà cun passa 5 milliuns euros.
L'apparat da Swisstom vegn duvrà gia en tut l'Europa per creschids, communitgescha l'interpresa. E quai dapi passa in onn. Fin ussa mancavan ils daners per sviluppar quests moniturs era per pops ed uffants. Ussa percunter po l'interpresa da Landquart schlargiar l'applicaziun da ses product.
RR Novitads 20:00